als_Latn dik_Latn sag_Latn
Ndryshe nga dy derbet e parë, “Ultras Guerrils” kishin menduar një koreografi krejt ndryshe. Me një madhësi rreth 300 metra katrore dhe me kryetitull “Shkelini”, ata kanë vizatuar poshtë saj disa minj të cilët simbolizojnë kundërshtarin dhe ecin në mënyrë të çrregullt dhe që shkelen nga një këmbë ku është e shkruajtur “Guerrils” e cila vjen gjithmonë në ulje, ndërsa një prej minjve tashmë e ka shkelur. Me këtë koreografi tifozët i kanë kërkuar lojtarëve të tyre që të bëjnë më të mirën në fushën e blertë për të fituar, ashtu si dhe ata në tribunë. Koreografia është hapur dy herë, për shkak se herën e parë nuk është arritur të dallohet për shkak të tymit që ishte në shkallët e stadiumit.
“Ultras Guerrils” kanë ndezur “flakë” stadiumin në momentin që skuadra e tyre ka
zbritur në fushën e blertë. Ata kanë arritur të krijojnë mjaft atmosferë, duke motivuar edhe më shumë futbollistët e tyre.
Përveç tribunes D3 atmosfera e tifozëve të Partizanit nuk ka munguar as në tribunën qëndore. Në momentin e shënimit të golit, aty janë ndezur flakadanë, çka tregon se ultrasit janë në të gjithë stadiumin.
Në momentin e golit të barazimit, trajneri nuk është përmbajtur, duke hyrë në fushëMarcio Sampaio, duke festuar me drejtorin teknik Tomorin
Festa e futbollistëve të Partizanit pas golit të barazimit nga Nexhipi disa sekonda përpara fundit
Festa ka nisur shumë orë para ndeshjes dhe bashkë me të edhe përgatitjet. Bardheblutë kishin menduar të shijonin derbin me një festë masive në rrugët e Tiranës. Gjatë mesditës dalloje lehtësisht tifozë me askesorë bardheblu të veshur në trup e dëgjoje buri makinash që tregonin se festa kishte nisur edhe pse ndeshja do të luhej në mbrëmje. Prej orës 16:00, “Fanatics” kanë nisur grumbullimin tek “Shkolla e Kuqe”. Këngë, piroteknikë dhe shumë zhurmë në rrugë për të gjetur më pas stadiumin. Policia ka vendosur të shoqërojë të gjithë rrugëtimin e tifozëve bardheblu për të mos i lejuar të kalojnë në rrugë ku mund të përplaseshin me rivalët e kuq. Mbërritja në stadium është bërë në orën 18:00 dhe menjëherë ka nisur “lufta” për të hyrë në stadium, aty ku dera e tribunës D1 është mbyllur nga policia disa herë për të testuar nervat e bardhebluve.
Koreografia e “Fanatics” me bustin e diktatorit Enver Hoxha që rrëzohen mbi stemën e Partizanit.
“91 fundi I marrëzisë”, shkruhej në të.
Një grup special nga “Fanatics” ka shpalosur një koreografi mbi pallatin 20-katësh mbrapa stadiumit. Një zjarrfikës me fytyrë derri dhe me shkrimin “I keni mrena” shoqëronte disa flakadanë të ndezur.
Futbollistët e Tiranës festojnë pas golit të Morinës në pjesën e parë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn